Na temelju članka 39. Zakona o Centralnoj banci Bosne i Hercegovine («Službeni glasnik BiH», broj 1/97, 29/02, 13/03, 14/03, 9/05, 76/06 i 32/07) i članka 52. Pravilnika Centralne banke Bosne i Hercegovine, UV broj: 120/05 od 29. lipnja 2005. godine, 100-UV broj: 66/10 od 29. travnja 2010. godine, 100-UV broj: 130/11 od 30. ožujka 2011. godine i 100-UV broj: 18/12 od 31. siječnja 2012. godine, Upravno vijeće Centralne banke Bosne i Hercegovine na 10. sjednici od 4. listopada 2012. godine donijelo je

O D L U K U

o zamjeni novčanica konvertibilne marke,

apoena 50 feninga, 1 i 5 konvertibilnih

maraka

Članak 1.

Centralna banka Bosne i Hercegovine (u daljem tekstu: Centralna banka) vršit će zamjenu novčanica konvertibilne marke, apoena 50 feninga, 1 i 5 konvertibilnih maraka koje su povučene iz optjecaja i koje su prestale biti zakonsko sredstvo plaćanja u skladu s Odlukom o povlačenju iz optjecaja novčanica konvertibilne marke, apoena 50 feninga («Službeni glasnik BiH», 35/02), Odlukom o povlačenju iz optjecaja novčanica konvertibilne marke, apoena 1 konvertibilne marke («Službeni glasnik BiH», 23/08) i Odlukom o povlačenju iz optjecaja novčanica konvertibilne marke, apoena 5 konvertibilnih maraka («Službeni glasnik BiH», 28/09).

Članak 2.

(1) Zamjenu novčanica iz članka 1. ove odluke obavljat će komercijalne banke počev od 1. studenoga 2012. godine, zaključno do 31. prosinca 2017. godine.

(2) Centralna banka će, zamijenjene novčanice iz točke 1. ove odluke, primati od komercijalnih banka putem izdvojenih trezora, sukcesivno u razdoblju iz stavka 1. ovog članka, a najdalje do 31. ožujka 2018. godine.

Članak 3.

Ova odluka stupa na snagu danom objavljivanja u «Službenom glasniku BiH», a objavit će se i u «Službenim novinama Federacije BiH», «Službenom glasniku Republike Srpske» i «Službenom glasniku Brčko distrikta BiH».

100-UV broj: 95/12 Predsjedatelj

4. listopada 2012. godine Upravnog vijeća Centralne banke

S a r a j e v o Bosne i Hercegovine

GUVERNER

dr. Kemal Kozarić